b'\n_START_ARTICLE_\nBetelpalmut\n_START_SECTION_\nTuntomerkit\n_START_PARAGRAPH_\nBetelpalmut ovat yksikotisia puumaisia tai pensasmaisia palmuja. Ne ovat yksi- tai monivartisia, ja niiden varret voivat olla korkean puunrunkomaisia tai lyhyit\xc3\xa4 ja kokonaan maan pinnan alle j\xc3\xa4\xc3\xa4vi\xc3\xa4. Kussakin varressa on 4\xe2\x80\x9312 parilehdykk\xc3\xa4ist\xc3\xa4 lehte\xc3\xa4. Varret ovat usein latvastaan vihreiden tai kellert\xc3\xa4vien lehtituppien peitt\xc3\xa4m\xc3\xa4. Kaksineuvoisissa kukinnoissa on suurempia emikukkia ja pieni\xc3\xa4 hedekukkia. Hedelm\xc3\xa4t ovat pieni\xc3\xa4 ja yksisiemenisi\xc3\xa4. Ne ovat soikeita tai py\xc3\xb6reit\xc3\xa4 ja monesti punaisia.\n_START_SECTION_\nLevinneisyys\n_START_PARAGRAPH_\nBetelpalmut kasvavat Etel\xc3\xa4- ja Kaakkois-Aasiassa sek\xc3\xa4 Tyynenmeren saarilla Salomonsaarille asti id\xc3\xa4ss\xc3\xa4.'